CELEX: 32013R1212
Language: fi
Date: 2013-11-26 00:00:00
Title: Komission täytäntöönpanoasetus (EU) N:o 1212/2013, annettu 26 päivänä marraskuuta 2013 , tiettyjen tavaroiden luokittelusta yhdistettyyn nimikkeistöön

28.11.2013   
            
            
               FI
            
            
               Euroopan unionin virallinen lehti
            
            
               L 317/30
            
         KOMISSION TÄYTÄNTÖÖNPANOASETUS (EU) N:o 1212/2013,
   annettu 26 päivänä marraskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tullikoodeksikomitea ei ole antanut lausuntoa tämän asetuksen liitteessä olevasta 1 kohdasta puheenjohtajansa asettamassa määräajassa; tämän asetuksen liitteessä olevassa 2 kohdassa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Sydämenlyöntien mittauslaite, jossa on:
                              
                                          —
                                       
                                       
                                          rintavyöhön yhdistetty sykeanturi ja langaton lähetin,
                                       
                                    
                                          —
                                       
                                       
                                          ranteessa pidettävä sykkeen tarkkailulaite, jossa on langaton vastaanotin ja kello sekä säätöpainikkeita ja optoelektroninen näyttö,
                                       
                                    
                                          —
                                       
                                       
                                          polkupyörän ohjaustankoon kiinnitettävä teline sykkeen tarkkailulaitetta varten.
                                       
                                    Anturi mittaa sydämenlyöntejä, ja vastaavat tiedot välittyvät langattomasti tarkkailulaitteeseen, joka laskee sykkeen (hetkellisen sykkeen, enimmäissykkeen tai keskimääräisen sykkeen) ja näyttää tuloksen.
                              Laite toimii myös kellona ja ajanottajana.
                              
                                  (1) Ks. kuva 1.
                           
                        
               
                  9031 80 38
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 90 ryhmän 3 huomautuksen sekä CN-koodien 9031, 9031 80 ja 9031 80 38 nimiketekstien mukaisesti.
                  Sykeanturilla ja sykkeen tarkkailulaitteella on tarkoitus yhdessä suorittaa 90 ryhmän 3 huomautuksessa ja XVI jakson 4 huomautuksessa tarkoitettu selkeästi määritelty tehtävä, koska anturi mittaa sydämenlyöntejä ja lähettää signaalit tarkkailulaitteeseen käsiteltäväksi ja näyttämiseksi.
                  Laite on kokoonpantu 90 ryhmän tavaroista (mittaus- tai tarkkailulaite) ja 91 ryhmän tavaroista (kello). Yhdistetyn nimikkeistön 3 yleisen tulkintasäännön b alakohdan nojalla se on luokiteltava sen tavaran mukaan, joka antaa laitteelle sen olennaisen luonteen.
                  Kun otetaan huomioon laitteen objektiiviset ominaisuudet eli sydämenlyönnin mittaamisen ja tarkkailuun tarkoitettujen tavaroiden määräävä merkitys, voidaan päätellä, että mittausta suorittavat tavarat antavat laitteelle sen olennaisen luonteen. Laitteen kellotoiminto on ainoastaan laitteella suoritettavan mittauksen oheistoiminto, koska aikaan pohjautuvaa mittausta (sydämenlyöntejä minuutissa) suorittava laite käyttää kelloa aikavertailua varten mittaamisessa. Näin ollen luokittelu nimikkeeseen 9102 kelloksi ei tule kyseeseen.
                  Luokittelu nimikkeeseen 9018 lääketieteessä käytettäväksi kojeeksi tai laitteeksi ei myöskään tule kyseeseen, koska laitetta ei käytetä yleisesti terveydenhuollossa (ks. harmonoidun järjestelmän selitykset, nimike 9018, ensimmäinen kappale).
                  Aikaan suhteutettu mittaus (syke tai sydämenlyönnit minuutissa) ei ole minkä tahansa laatuisten yksikköjen kokonaismäärän laskemista (ks. harmonoidun järjestelmän selitykset, nimike 9029, A kohta). Näin ollen luokittelu alanimikkeeseen 9029 10 00 kierroslaskuriksi, tuotannonlaskuriksi, taksamittariksi, matkamittariksi, askelmittariksi tai niiden kaltaiseksi kojeeksi ei tule kyseeseen.
                  Sykkeen määritys (sydämenlyöntejä minuutissa) ei ole pyörimisnopeuden tai suoraviivaisen nopeuden määrittämistä (ks. harmonoidun järjestelmän selitykset, nimike 9029, B kohta). Näin ollen luokittelu alanimikkeeseen 9029 20 nopeusmittariksi tai takometriksi ei myöskään tule kyseeseen.
                  Sen vuoksi laite on luokiteltava CN-koodiin 9031 80 38 muualle 90 ryhmään kuulumattomaksi muuksi sähköiseksi mittaus- tai tarkkailukojeeksi, -laitteeksi tai -koneeksi.
               
            
                  
                              2.
                           
                           
                              Sykeanturi ja langaton lähetin, jotka on yhdistetty rintavyöhön, joka on tarkoitettu pidettäväksi rinnan ympärillä sydämenlyöntien mittaamiseksi.
                              Tuote mittaa sydämenlyöntejä ja välittää vastaavat tiedot langattomasti sykkeen tarkkailulaitteeseen, joka ei ole tuotteen mukana esitettäessä sitä tullille.
                              
                                  (1) Ks. kuva 2,
                           
                        
               
                  9031 90 85
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 90 ryhmän 2 huomautuksen b alakohdan sekä CN-koodien 9031, 9031 90 ja 9031 90 85 nimiketekstien mukaisesti.
                  Tuote soveltuu käytettäväksi yksinomaan tai pääasiallisesti nimikkeen 9031 sydämenlyöntien mittauslaitteen kanssa. Se on sydämenlyöntien mittauslaitteen olennainen osa, sillä laite ei voi toimia ilman sitä.
                  Sen vuoksi tuote on luokiteltava CN-koodiin 9031 90 85 muualle 90 ryhmään kuulumattoman mittaus- tai tarkkailukojeen, -laitteen tai koneen muuksi osaksi.
               
            
         
      
                  
                     
               
               
                  
                     
               
            
         (1)  Kuvat ovat ainoastaan ohjeellisia.